**UAB „ASSECO LIETUVA**

UAB „Asseco Lietuva”, Kalvarijų g. 125, 08221 Vilnius, tel. +370 5 210 2400, faks. +370 5 210 2401,

įregistruota Juridinių asmenų registre, Vilniaus filiale, įmonės kodas 302631095, PVM kodas LT100006181715,

a.s. LT64 7044 0600 0770 5693, AB SEB bankas I a.s. LT79 7300 0101 3203 9690, AB „Swedbank“)

**KONKURSOSĄLYGOS**

„UAB „ASSECO LIETUVA“ SPECIALIZUOTŲ IT SRITIES MOKYMŲ PASLAUGŲ PIRKIMAS“

**TURINYS**

[**1.** **BENDROSIOS NUOSTATOS** 2](#_Toc494813981)

[**2.** **PIRKIMO OBJEKTAS** 2](#_Toc494813982)

[**3.** **TIEKĖJŲ KVALIFIKACINIAI REIKALAVIMAI** 2](#_Toc494813983)

[**4.** **PASIŪLYMŲ RENGIMAS, PATEIKIMAS, KEITIMAS** 10](#_Toc494813984)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 11](#_Toc494813985)

[**6.** **VOKŲ SU PASIŪLYMAIS ATPLĖŠIMO PROCEDŪROS** 11](#_Toc494813986)

[**7.** **PASIŪLYMŲ NAGRINĖJIMAS IR VERTINIMAS** 11](#_Toc494813991)

[**8.** **PASIŪLYMŲ ATMETIMO PRIEŽASTYS** 12](#_Toc494813996)

[**9.** **Derybos** 12](#_Toc494814003)

[**10.** **SPRENDIMAS DĖL LAIMĖTOJO NUSTATYMO** 13](#_Toc494814004)

[**11.** **PIRKIMO SUTARTIES SĄLYGOS** 13](#_Toc494814005)

[**12.** **Baigiamosios nuostatos** 14](#_Toc494814006)

[**13.** **Priedai** 14](#_Toc494814007)

1. **BENDROSIOS NUOSTATOS**
   1. UAB „Asseco Lietuva” (toliau vadinama – Pirkėjas) įgyvendindama projektą „UAB „Asseco Lietuva“ darbuotojų mokymas ir specifinių kompetencijų tobulinimas“ (Nr. 09.4.3-ESFA-T-846-01-0104), finansuojamą Europos Sąjungos struktūrinės paramos lėšomis numato įsigyti specializuotų IT srities mokymų paslaugas.
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkursosąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2021 m. rugsėjo 16 d.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio Tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
   7. Pirkėjo paskirtas pirkimo organizatorius ir įgaliotas asmuo palaikyti tiesioginį ryšį su Tiekėjais ir gauti iš jų su pirkimo procedūromis susijusius pranešimus: personalo vadybininkė, Daiva Bendinskienė, +370 650 13264, daiva.bendinskiene@asseco.lt, Kalvarijų g. 125, 08221 Vilnius, Lietuva.
2. **PIRKIMO OBJEKTAS**
   1. Pirkimo objektas – specializuotų IT mokymų paslaugos, kurios turi būti suteiktos Vilniaus mieste, bei detalizuotos ir numatytos pateiktoje techninėje specifikacijoje (priedas Nr. 2)
   2. Šis pirkimas į dalis neskirstomas
   3. Paslaugos turi būti suteiktos iki **2021 10 15 d**. Tačiau ne ilgiau nei iki Projekto veiklų įgyvendinimo laikotarpio pabaigos, nurodytos Projekto sutarties pakeitimuose (taikoma, jeigu bus pratęsta Projekto veiklų įgyvendinimo pabaiga).
3. **TIEKĖJŲ KVALIFIKACINIAI REIKALAVIMAI**
   1. Tiekėjas, dalyvaujantis pirkime, turi atitikti šiuos kvalifikacinius reikalavimus:

| **Eil. Nr.** | **Bendrieji kvalifikaciniai reikalavimai** | **Kvalifikacinius reikalavimus įrodantys dokumentai** |
| --- | --- | --- |
| 3.1.1. | Tiekėjas, kuris yra fizinis asmuo arba Tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti Tiekėjo apskaitos dokumentus, neturi neišnykusio ar nepanaikinto teistumo arba dėl Tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių Tiekėjų yra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus (Viešųjų pirkimų įstatymo 33 straipsnio 1 dalies 1 punktas); | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos  išduota pažyma, ar valstybės įmonės Registrų centro  Lietuvos Respublikos Vyriausybės nustatyta tvarka  išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Toks dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| 3.1.2. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* |
| 3.1.3. | Tiekėjas yra įvykdęs įsipareigojimus, susijusius su mokesčių mokėjimu. | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba patvirtinta kopija), išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 3.1.4. | Tiekėjas yra įvykdęs įsipareigojimus, susijusius su socialinio draudimo įmokų mokėjimu. | Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (originalas arba patvirtinta kopija), išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 3.1.5. | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Tiekėjo (juridinio asmens) registravimo pažymėjimas ir kiti dokumentai (įstatai, nuostatai), patvirtinantys tiekėjo teisę verstis atitinkama veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (originalas arba patvirtinta kopija). |

|  |  |  |
| --- | --- | --- |
| **Eil. Nr.** | **Specialieji kvalifikaciniai reikalavimai** | **Kvalifikacinius reikalavimus įrodantys dokumentai** |
| 3.1.6. | Tiekėjas per pastaruosius 3 metus arba per laiką nuo įmonės įregistravimo dienos, jei paslaugų tiekėjas vykdo veiklą trumpiau nei 3 metus, turi būti tinkamai įvykdęs ne mažiau kaip po 1 (vieną) mokymo kursą kiekviena žemiau nurodyta tema arba jiems lygiaverčius:   * Sertifikuotų Scrum meistrų mokymai * Naujos WEB technologijos ir programavimas * Rizikos valdymo mokymai * Advanced Test Manager mokymai * IT projektų valdymas pagal Prince2 (Practionier) | Įvykdytų mokymo kursų arba sutarčių sąrašas (4 arba 5 konkurso sąlygų priedas), kuriame turi būti nurodoma ši informacija:   1. teiktų mokymo kursų pavadinimas; 2. mokymų vykdymo vieta; 3. mokymų vykdymo pradžia ir pabaiga; 4. mokymų sutarties (ar kito mokymų faktą patvirtinančio dokumento) pavadinimas, numeris, data.) 5. užsakovas.   Dokumentas patvirtinamas paslaugų teikėjo vadovo arba kito įgalioto asmens parašu ir juridinio asmens antspaudu (jei turi).  Komisija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti vykdytų sutarčių kopijas arba kitus lygiaverčius dokumentus.  Komisija, siekdama patikslinti informaciją apie įvykusius mokymus/vykdytą sutartį, pasilieka teisę be išankstinio įspėjimo susisiekti su paslaugų teikėjo nurodytu (-ais) užsakovu (-ais). |
| 3.1.7. | Tiekėjas turi suformuoti projekto valdymo komandą, kurią sudarytų ne mažiau kaip 2 asmenų komanda, kurie būtų atsakingi už mokymų organizavimą ir turi tenkinti šiuos reikalavimus:  Tiekėjas turi pateikti vieną **Projekto vadovą,** kuristuri tenkinti šiuos žemiau nurodytus *bendruosius kvalifikacijos ir kompetencijos reikalavimus:*   * turi turėti aukštąjį išsilavinimą arba jam prilygintą išsilavinimą;   bei šiuos *specialiuosius reikalavimus*:   * per pastaruosius 3 metus vadovavo ne mažiau kaip 1 mokymo projektui.   Tiekėjas turi pateikti vieną **Projektų koordinatorių,** kuristuri tenkinti šiuos žemiau nurodytus *bendruosius kvalifikacijos ir kompetencijos reikalavimus:*   * turi turėti aukštąjį arba jam prilygintą išsilavinimą   bei šiuos *specialiuosius reikalavimus*:  turi turėti ne mažesnę kaip 1 metų patirtį koordinuojant kompetencijos tobulinimo projektus. | Informacija apie **projekto vadovo** kvalifikacijos atitikimą reikalavimams pateikiama specialisto gyvenimo aprašyme (CV).  Tai pat pateikiama:  1. Projektų vadovo išsilavinimą liudijančių dokumentų kopijos.  2. Informacija apie specialisto atitikimą patirčiai keliamiems reikalavimams pateikiama pagal šių Konkurso sąlygų 6 priede pateiktą formą.  *Komisija, siekdama patikslinti informaciją apie specialisto vadovautą arba koordinuotą mokymo projektą, pasilieka teisę be išankstinio įspėjimo susisiekti su paslaugų teikėjo nurodytu užsakovo atstovu*  Informacija apie **projekto koordinatoriaus** atitikimą kvalifikacijos reikalavimams pateikiama specialisto gyvenimo aprašyme (CV).  Tai pat pateikiama:  1.      Projektų koordinatoriaus išsilavinimą liudijančių dokumentų kopijos.  2.      Informacija apie specialisto atitikimą patirčiai keliamiems reikalavimams pateikiama pagal šių Konkurso sąlygų 7 priede pateiktą formą.  *Komisija, siekdama patikslinti informaciją apie specialisto vadovautą arba koordinuotą mokymo projektą, pasilieka teisę be išankstinio įspėjimo susisiekti su paslaugų teikėjo nurodytu užsakovo atstovu.* |
| 3.1.8. | Paslaugų tiekėjas turi pasiūlyti ne mažiau kaip 5 kvalifikuotus lektorius/ekspertus, turinčius būtinas žinias ir patirtį bei galinčius kokybiškai suteikti perkamas mokymų paslaugas. | Pateikiamas lektorių/ ekspertų sąrašas (3konkurso sąlygų priedas) nurodant mokymus, kurių dėstymui jie yra siūlomi, (patvirtintas tiekėjo vadovo ar jo įgalioto asmens parašu bei įmonės antspaudu). |
| Eil. Nr. | Specialieji kvalifikaciniai reikalavimai | Kvalifikacinius reikalavimus įrodantys dokumentai |
| 3.1.9 | Mokymų kursui „*Sertifikuotų Scrum meistrų mokymai*  *“ ar lygiaverčiams*, lektorius (-iai) turi tenkinti šiuos žemiau nurodytus bendruosius kvalifikacijos: • aukštasis išsilavinimas; bei šiuos specialiuosius reikalavimus:  • per paskutinius 3 metus turi turėti ne mažiau kaip 16 ak. val. dėstymo patirtį numatoma dėstyti ar lygiaverte tema;  • turi turėti tarptautiniu mastu pripažįstamą SCRUM MASTER sertifikatą arba lygiavertį. | Informacija pateikiama lektoriaus gyvenimo aprašyme (CV). Turi būti pateikiamos gyvenimo aprašyme (CV) minimų sertifikatų ir diplomų kopijos.   Gyvenimo aprašyme (CV) atskirai nurodoma informacija apie lektoriaus turimą kursų dėstymo patirtį: konkrečios lektoriaus vestų mokymų temos, jų trukmė, laikotarpis (nurodyti kalendorinę kursų pradžią ir pabaigą mėnesio tikslumu), šių mokymų užsakovas (pavadinimas, kontaktinis asmuo, telefonas). |
| 3.1.10 | Mokymų kursui „*Naujos WEB technologijos ir programavimas*“ ar lygiaverčiams, lektorius (-iai) turi tenkinti šiuos žemiau nurodytus bendruosius kvalifikacijos:  • aukštasis išsilavinimas;  bei šiuos specialiuosius reikalavimus:   * per paskutinius 3 metus turi turėti ne mažesnę kaip 40 ak. val. Web technologijų programavimo ar lygiaverčių kursų dėstymo patirtį;   turi turėti ne mažesnė nei 3 metų e. komercijos projektų diegimo tarptautinėse įmonėse patirtį. | Informacija pateikiama lektoriaus gyvenimo aprašyme (CV). Turi būti pateikiamos gyvenimo aprašyme (CV) minimų sertifikatų ir diplomų kopijos.   Gyvenimo aprašyme (CV) atskirai nurodoma informacija apie lektoriaus turimą kursų dėstymo patirtį: konkrečios lektoriaus vestų mokymų temos, jų trukmė, laikotarpis (nurodyti kalendorinę kursų pradžią ir pabaigą mėnesio tikslumu), šių mokymų užsakovas (pavadinimas, kontaktinis asmuo, telefonas). |
| 3.1.11 | Mokymų kursui „*Advanced Test Manager mokymai*“ ar lygiaverčiams, lektorius (-iai) turi tenkinti šiuos žemiau nurodytus bendruosius kvalifikacijos: • aukštasis išsilavinimas; bei šiuos specialiuosius reikalavimus:  per paskutinius 3 metus turi turėti ne mažesnę kaip 24 ak. val. testavimo ar lygiaverčių kursų dėstymo patirtį; • turi turėti tarptautiniu mastu pripažįstamą *Advanced Test Manager* sertifikatą arba lygiavertį. | Informacija pateikiama lektoriaus gyvenimo aprašyme (CV). Turi būti pateikiamos gyvenimo aprašyme (CV) minimų sertifikatų ir diplomų kopijos.   Gyvenimo aprašyme (CV) atskirai nurodoma informacija apie lektoriaus turimą kursų dėstymo patirtį: konkrečios lektoriaus vestų mokymų temos, jų trukmė, laikotarpis (nurodyti kalendorinę kursų pradžią ir pabaigą mėnesio tikslumu), šių mokymų užsakovas (pavadinimas, kontaktinis asmuo, telefonas). |
| 3.1.12 | Mokymų kursui „*Rizikos valdymo mokymai*“ ar lygiaverčiams, lektorius (-iai) turi tenkinti šiuos žemiau nurodytus bendruosius kvalifikacijos: • aukštasis išsilavinimas; bei šiuos specialiuosius reikalavimus:  • per paskutinius 3 metus turi turėti ne mažiau kaip 24 ak. val. dėstymo patirtį numatoma dėstyti ar lygiaverte tema;  • turi turėti APMG sertifikuoto arba lygiaverčio dėstytojo statusą; • turi turėti tarptautiniu mastu pripažįstamą CRISC specialisto sertifikatą arba lygiavertį. | Informacija pateikiama lektoriaus gyvenimo aprašyme (CV). Turi būti pateikiamos gyvenimo aprašyme (CV) minimų sertifikatų ir diplomų kopijos.   Gyvenimo aprašyme (CV) atskirai nurodoma informacija apie lektoriaus turimą kursų dėstymo patirtį: konkrečios lektoriaus vestų mokymų temos, jų trukmė, laikotarpis (nurodyti kalendorinę kursų pradžią ir pabaigą mėnesio tikslumu), šių mokymų užsakovas (pavadinimas, kontaktinis asmuo, telefonas). |
| 3.1.13 | Mokymų kursui „IT projektų valdymas pagal Prince2 (Practitionier)“ ar lygiaverčiams, lektorius (-iai) turi tenkinti šiuos žemiau nurodytus bendruosius kvalifikacijos: • aukštasis išsilavinimas; bei šiuos specialiuosius reikalavimus:  • per paskutinius 3 metus turi turėti ne mažiau kaip 16 ak. val. dėstymo patirtį numatoma dėstyti ar lygiaverte tema;  • turi turėti Prince2 sertifikuoto arba lygiaverčio dėstytojo statusą; • turi turėti tarptautiniu mastu pripažįstamą Prince2 specialisto sertifikatą arba lygiavertį. | Informacija pateikiama lektoriaus gyvenimo aprašyme (CV). Turi būti pateikiamos gyvenimo aprašyme (CV) minimų sertifikatų ir diplomų kopijos.   Gyvenimo aprašyme (CV) atskirai nurodoma informacija apie lektoriaus turimą kursų dėstymo patirtį: konkrečios lektoriaus vestų mokymų temos, jų trukmė, laikotarpis (nurodyti kalendorinę kursų pradžią ir pabaigą mėnesio tikslumu), šių mokymų užsakovas (pavadinimas, kontaktinis asmuo, telefonas). |

**\* Pastabos:**

* *jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;*
* *dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).*
  1. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  3. Pirkėjas nereikalauja, kad ūkio subjektų grupės jungtinės veiklos sutarties pagrindu pateiktą pasiūlymą pripažinus geriausiu ir pirkimą vykdančiai organizacijai pasiūlius sudaryti pirkimo sutartį, ši ūkio subjektų grupė įsteigtų juridinį asmenį.
  4. Jei bendrą pasiūlymą pateikia ūkio subjektų grupė, veikianti pagal jungtinės veiklos sutartį, bendruosius kvalifikacinius reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o specialiuosius kvalifikacinius reikalavimus turi atitikti ir pateikti nurodytus dokumentus visa ūkio subjektų grupė bendrai arba bent vienas ūkio subjektų grupės narys.
  5. Tiekėjas taip pat turi teisę pasitelkti subtiekėjus (esant tokiam poreikiui). Subtiekėjai turi būti nurodyti Tiekėjo pasiūlyme, taip pat pasiūlyme turi būti nurodyta (identifikuota), kokiai pasiūlymo apimčiai kiekvienas iš subtiekėjų bus Tiekėjo pasitelktas.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą Tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama *lietuvių kalba*.
   4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas teikiamas užklijuotame voke. Ant voko turi būti užrašyta **UAB „Asseco Lietuva”, Kalvarijų g. 125, 08221 Vilnius, Lietuva, „UAB „Asseco Lietuva“ specializuotų IT srities mokymų paslaugų pirkimas,** ***Tiekėjo pavadinimas ir adresas***“*.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.
   5. **Pasiūlymą sudaro Tiekėjo raštu pateiktų dokumentų visuma**:
      1. užpildytas pasiūlymas (pagal konkurso sąlygų 1 priede pateiktą formą);
      2. konkurso sąlygose nurodytus kvalifikacinius reikalavimus pagrindžiantys dokumentai;
      3. Jungtinės veiklos sutartis arba tinkamai patvirtinta sutarties kopija, kai bendrą pasiūlymą pateikia ūkio subjektų grupė;
      4. Subtiekimo sutartis arba tinkamai patvirtinta sutarties kopija, kai paslaugų teikimui ketinama pasitelkti subtiekėją (-us);
      5. Kita konkurso sąlygose prašoma informacija ir (ar) dokumentai.
   6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   7. Pasiūlymas turi būti pateiktas iki **2021 m. rugsėjo 23 d. 15:00 val.***.* (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu UAB „Asseco Lietuva”, Kalvarijų g. 125, 08221 Vilnius, 8 – 16 val. darbo dienomis*.* Tiekėjo prašymu Pirkėjas nedelsdamas pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
   8. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami Tiekėjui registruotu laišku
   9. Pasiūlymuose nurodoma paslaugųkaina pateikiama eurais, turi būti išreikšta ir apskaičiuota taip, kaip nurodyta šiose konkurso sąlygose ir jų prieduose. Apskaičiuojant kainą, turi būti atsižvelgta į visą šiose konkurso sąlygose ir jų prieduose nurodytą paslaugų kiekį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos Tiekėjo išlaidos bei PVM, jei taikomas, susijusios su paslaugų teikimu.
   10. Pasiūlymas turi galioti ne trumpiau nei iki **2021 m. spalio 15 d**.*.* Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   11. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   12. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas paskelbia Europos Sąjungos struktūrinės paramos svetainėje www.esinvesticijos.lt.
   13. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
   14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą Tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas Tiekėjui, kartu siunčia paaiškinimus ir visiems kitiems Tiekėjams, pateikusiems pasiūlymą, bet nenurodo, kuris Tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nerengs susitikimų su Tiekėjais dėl pirkimo dokumentų paaiškinimų.

5.4 Bet kokia informacija, konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šiame punkte nurodytu elektroniniu paštu ar paštu. Tiesioginį ryšį su Tiekėjais įgaliota palaikyti: personalo vadybininkė, Daiva Bendinskienė, +370 650 13264, daiva.bendinskiene@asseco.lt, Kalvarijų g. 125, 08221 Vilnius, Lietuva.

1. **VOKŲ SU PASIŪLYMAIS ATPLĖŠIMO PROCEDŪROS**
   1. Vokai su pasiūlymais bus atplėšiami 2021 m. rugsėjo 24 d. 13:00 val.*.* Kalvarijų g. 125, 08221 Vilnius.
   2. Vokų atplėšimo procedūrą atlieka Pirkėjas, Tiekėjams ar jų įgaliotiems atstovams nedalyvaujant.
   3. Informacija apie pasiūlymus pateikusius Tiekėjų pavadinimus ir pasiūlymuose nurodytas kainas gali būti pateikiama Tiekėjams, pareiškusiems pageidavimą gauti minėtą informaciją.
   4. Jei, skelbiant pasiūlymų kainas, neatitinka suma skaičiais ir žodžiais, teisinga laikoma suma žodžiais.
2. **PASIŪLYMŲ NAGRINĖJIMAS IR VERTINIMAS** 
   1. Pasiūlymų nagrinėjimo, vertinimo ir palyginimo procedūras atlieka Pirkėjas, Tiekėjams ar jų įgaliotiems atstovams nedalyvaujant.
   2. Pirkėjas nagrinėja:

### ar Tiekėjas savo pasiūlyme pateikė tikslius ir išsamius duomenis apie savo kvalifikaciją

### ar Tiekėjas atitinka kvalifikacinius reikalavimus;

### ar pasiūlymas atitinka konkurso sąlygose nustatytus reikalavimus;

### ar nebuvo pasiūlytos per didelės, Pirkėjui nepriimtinos kainos;

* 1. Iškilus klausimams dėl pasiūlymų turinio ir Pirkėjui raštu paprašius, Tiekėjai privalo per Pirkėjo nurodytą terminą pateikti raštu papildomus paaiškinimus nekeisdami pasiūlymo esmės.
  2. Jeigu pateiktame pasiūlyme Pirkėjas randa pasiūlyme nurodytos kainos apskaičiavimo klaidų, jis privalo raštu paprašyti Tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  3. Kai pateiktame pasiūlyme nurodoma neįprastai maža kaina, Pirkėjas turi teisę, o ketindamas atmesti pasiūlymą privalo, Tiekėjo raštu paprašyti per Pirkėjo nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  4. Pasiūlymo kaina turi būti nurodyta EUR be PVM.
  5. Pirkėjo neatmesti pasiūlymai vertinami pagal mažiausios kainos kriterijų.

1. **PASIŪLYMŲ ATMETIMO PRIEŽASTYS**
   1. Pirkėjas atmeta pasiūlymą, jeigu:

### Tiekėjas neatitiko kvalifikacinių reikalavimų;

### Tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;

### pasiūlymas neatitiko konkurso sąlygose nustatytų reikalavimų;

### buvo pasiūlytos per didelės, Pirkėjui nepriimtinos kainos;

### buvo pasiūlytos labai mažos kainos ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė labai mažos kainos;

### Tiekėjas pateikė melagingą informaciją.

* 1. Apie pasiūlymo atmetimą Tiekėjas informuojamas raštu per dvi darbo dienas nuo šio sprendimo priėmimo dienos.

1. **Derybos**
   1. Jei Pirkėjo netenkina pateikti pasiūlymai, Pirkėjo sprendimu visi šiose konkurso sąlygose nustatytus minimalius reikalavimus atitinkantys Tiekėjai gali būti kviečiami deryboms, kurių metu gali būti deramasi dėl ekonominių, teisinių ir kitų pasiūlymo sąlygų siekiant ekonomiškiausio varianto.
   2. Derybos yra vykdomos su visais Tiekėjais, pateikusiais šiose pirkimo sąlygose nustatytus minimalius reikalavimus atitikusius pirminius pasiūlymus. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.
   3. Pirkėjas nurodo Tiekėjui laiką, kada reikia atvykti į derybas dėl kainos, techninių, ekonominių, teisinių ir kitokių konkurso pasiūlymo sąlygų.
   4. Derybų procedūrų metu Pirkėjas tretiesiems asmenims neatskleidžia jokios iš Tiekėjo gautos informacijos be jo sutikimo, derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Pirkėjo vadovas ar jo įgaliotas atstovas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Pirkėjas surašo protokolą, kuriame nurodo apie Tiekėjo neatvykimą.
   5. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   6. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.
2. **SPRENDIMAS DĖL LAIMĖTOJO NUSTATYMO**
   1. Išnagrinėjęs, įvertinęs ir palyginęs pateiktus pasiūlymus, Pirkėjas nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Ekonomiškiausią pasiūlymą pateikęs Tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu Tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį Tiekėjui, kurio pasiūlymas pagal sudarytą pasiūlymų eilę yra pirmas po Tiekėjo, atsisakiusio sudaryti pirkimo sutartį.
3. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu Tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
   2. Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos;
   3. Sudaroma pirkimo sutartis turės atitikti laimėjusio paslaugų Tiekėjo pasiūlytas sąlygas ir pirkimą Pirkėjo pirkimo dokumentuose nustatytas pirkimo sąlygas.
   4. Pirkėjas atsiskaito per 30 dienų nuo sąskaitos faktūros pateikimo už suteiktas paslaugas, tik už faktiškai įvykusius ir pabaigtus mokymus.
   5. Pirkėjas, neatsiradus reikiamam dalyvių skaičiui mokymų grupei sudaryti, neįsipareigoja įsigyti tų mokymų, kurių grupė nesusiformavo dėl per mažo dalyvių skaičiaus.
   6. Numatoma galimybė Pirkėjui iš Tiekėjo pirkti papildomą paslaugų kiekį, tačiau ne daugiau kaip 20 proc. pagrindinės pirkimo sutarties vertės.
4. **Baigiamosios nuostatos**
   1. Tiekėjams pasiūlymų rengimo ir dalyvavimo konkurseišlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems Tiekėjams, o jeigu pirkimo procedūros nutraukiamos iki galutinio pasiūlymo pateikimo termino, Pirkėjas paskelbia Europos Sąjungos struktūrinės paramos svetainėje www.esinvesticijos.lt.
   3. Informacija, pateikta pasiūlymuose, išskyrus vokų atplėšimo metu skelbiamą informaciją, Tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius Tiekėjus apie pirkimo sutarties sudarymą, nurodydamas Tiekėją su kuriuo sudaryta pirkimo sutartis.
5. **Priedai**
   1. Pasiūlymo forma;
   2. Techninė specifikacija;
   3. Lektorių sąrašo forma;
   4. Tiekėjo sutarčių sąrašo forma;
   5. Mokymų kursų sąrašo forma;
   6. Projektų už kuriuos buvo atsakingas projektų vadovas sąrašo forma;
   7. Projektų už kuriuos buvo atsakingas projektų koordinatorius sąrašo forma.

Priedas Nr. 1

**PASIŪLYMAS**

**DĖL „UAB „ASSECO LIETUVA“ SPECIALIZUOTŲ IT SRITIES MOKYMŲ PASLAUGŲ TEIKIMO**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Tiekėjo pasitelkiami subtiekėjai (jų pavadinimai) ir pasitelkimo apimtis |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkursoskelbime, paskelbtame svetainėje www.esinvesticijos.lt 2021-09-16

3) konkurso sąlygų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias paslaugas:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Mokymų tema | Mokymų trukmė ak. val. | Bendras dalyvių skaičius | Grupių skaičius | Mokymų įkainis grupei./1 d. (Eur be PVM) | Bendra suma (Eur be PVM) | PVM |
| 1 | Sertifikuotų Srum meistrų mokymai | 16 | 5 | 1 |  |  |  |
| 2 | Rizikos valdymo mokymai | 24 | 1 | 1 |  |  |  |
| 3 | IT projektų valdymas pagal Prince 2 (practitioner) | 16 | 6 | 1 |  |  |  |
| 4 | Naujos WEB technologijos ir programavimas | 40 | 3 | 3 |  |  |  |
| 5 | Advanced Test Manager mokymai | 40 | 3 | 1 |  |  |  |
| **IŠ VISO** (Bendra pasiūlymo suma): | | | | | |  | |

Bendra pasiūlymo suma (PVM netaikomas remiantis LR pridėtinės vertės mokesčio įstatymo 22 str.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur \_\_\_\_\_ ct

(pasiūlymo suma nurodoma žodžiais)

Siūlomos paslaugos visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

Priedas Nr. 2

**PROJEKTO „UAB „ASSECO LIETUVA“ DARBUOTOJŲ MOKYMAS IR SPECIFINIŲ KOMPETENCIJŲ TOBULINIMAS“**

**PROJEKTO KODAS NR. Nr. 09.4.3-ESFA-T-846-01-0104**

**KONKURSO BŪDU PIRKIMAS**

**PERKAMŲ PASLAUGŲ TECHNINĖ SPECIFIKACIJA**

**Pagrindiniai reikalavimai mokymo paslaugoms**

|  |  |  |  |  |  |
| --- | --- | --- | --- | --- | --- |
| **Nr.** | **Mokymų tema** | **Mokymų trukmė ak. val.** | **Bendras dalyvių skaičius** | **Grupių skaičius** | **Tikslinė grupė** |
| 1 | Sertifikuotų Srum meistrų mokymai | 16 | 5 | 1 | Sričių/projektų vadovai, vyr. programuotojai, architektai. |
| 2 | Rizikos valdymo mokymai | 24 | 1 | 1 | Projektų vadovai |
| 3 | IT projektų valdymas pagal Prince 2 (practitioner) | 16 | 6 | 1 | Sričių/projektų vadovai |
| 4 | Naujos WEB technologijos ir programavimas | 40 | 3 | 3 | Architektai, vyr programuotojai . |
| 5 | Advanced Test Manager mokymai | 40 | 3 | 1 | PĮ bandymų konsultantai |

**Bendrieji reikalavimai mokymo paslaugoms**

**Mokymų grafikas**. Mokymus planuojama pradėti vykdyti ne vėliau kaip **2021 m. spalio 1 d**., pagal iš anksto suderintą mokymų grafiką su Pirkėju. Galutinį sprendimą dėl grafiko tinkamumo priima Pirkėjas. Visi mokymai turi būti įvykdyti iki 2021 10 15 d.. Tačiau ne ilgiau nei iki Projekto veiklų įgyvendinimo laikotarpio pabaigos, nurodytos Projekto sutarties pakeitimuose (taikoma, jeigu bus pratęsta Projekto veiklų įgyvendinimo pabaiga).

**Dalomoji medžiaga.** Tiekėjas turi parengti dalomąją mokymų medžiagą kiekvienam seminarui. Dalomąją medžiagą turi gauti kiekvienas mokymų dalyvis, bei 2 papildomus medžiagos egzempliorius Tiekėjas turi pateikti Pirkėjui. Dalomojoje medžiagoje privalo būti naudojami ES paramos viešinimo ženklai.

**Mokymų kalba.** Mokymai gali būti vykdomi lietuvių arba anglų kalbomis, kuomet kalba kuria vedami mokymai yra suprantama numatytų mokymų dalyviams.

**Kvalifikacijos tobulinimo pažymėjimai.** Baigus mokymus privalo būti išduoti kvalifikacijos tobulinimo pažymėjimai. Pažymėjime turi būti nurodytas registracijos numeris, data, seminaro trukmė, tema, ES struktūrinės paramos ženklas ir projekto kodas. Taip pat turi būti pateikta ir suteiktų kvalifikacijos tobulinimo pažymėjimų suvestinė, oficialiai patvirtinta Tiekėjo ir/ arba projekto vadovo.

**Papildoma informacija.** Tiekėjas, pildydamas su paslaugos teikimu pagal šią techninę užduotį susijusius dokumentus bei oficialią korespondenciją, turi vadovautis VšĮ Europos socialinio fondo agentūros bei kitų ES paramos teikimą koordinuojančių institucijų parengtomis taisyklėmis bei nutarimais, kuriuos galės gauti iš Pirkėjo.

**Reikalavimai mokymų vedimo patalpoms su įranga.** Paslaugų tiekėjas yra atsakingas už mokymams reikalingas patalpas, įrangą ir maitinimą. Mokymų patalpos turi būti Vilniaus mieste. Kiekvieniems mokymams turi būti užtikrinamos higienos normas atitinkančios patalpos. Mokymo patalpa turi būti aprūpinta baldais. Mokymo patalpoje turi būti užtikrintos sąlygos gerai matyti ir girdėti pateikiamą informaciją. Esant poreikiui bei iš anksto sutarus, mokymai gali būti vykdomi nuotoliniu būdu.

**Reikalavimai mokymų dalyvių maitinimo organizavimui.** Mokymų dalyviams siūlomas maitinimas (kiekvieną dieną: dvi kavos pertraukos ir pietūs):

* Kavos pertraukos: kava/arbata, grietinėlė, cukrus, pyragaičiai/sausainiai, vanduo (ne mažiau kaip po 0,5 litro kiekvienam dalyviui). Kiekvienam mokymų dalyviui turi būti pateikiama ne mažiau nei 50 gr. užkandžių (pyragaičiai/sausainiai) kiekvienos kavos/arbatos pertraukėlės metu.
* Pietūs: sriuba, karštas mėsos/žuvies/daržovių patiekalas gėrimas (sultys/mineralinis vanduo).

Reikalavimai pietums negalioja, kai mokymų trukmė iki 4 akademinių valandų. Tiekėjas privalo užtikrinti maisto įvairovę, galimybę pasirinki dietinių ir vegetariškų patiekalų. Mokymo vedantiesiems ir dalyviams ant stalo privalo būti geriamojo vandens ne mažiau nei 0,5 litro vienam asmeniui per dieną.

Priedas Nr. 3

**LEKTORIŲ IR JIEMS PRISKIRTŲ MOKYMŲ SĄRAŠAS**

|  |  |  |
| --- | --- | --- |
| Eil. Nr. | Lektoriaus vardas, pavardė | Mokymai |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Priedas Nr. 4

**TIEKĖJO PER PASTARUOSIUS 3 METUS ARBA PER LAIKĄ NUO TIEKĖJO ĮREGISTRAVIMO DIENOS ĮVYKYDŲ ARBA VYKDOMŲ SUTARČIŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Įvykdytos ar šiuo metu vykdomos informacinių technologijų mokymų paslaugų sutarties užsakovas | Sutarties įvykdymo/vykdymo laikotarpis | Sutarties vertė (Eur.) | Mokomų ar pabaigusių mokymus asmenų skaičius | Mokymų apimtis (akademinėmis valandomis) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Priedas Nr. 5

**ĮVYKDYTŲ ARBA VYKDOMŲ MOKYMO KURSŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Mokymo kurso pavadinimas | Mokymo vykdymo vieta | Įvykusio arba vykdomo mokymų kurso pradžia ir pabaiga | Mokymo sutarties ar kito mokymų faktą patvirtinančio dokumento pavadinimas, numeris, data | Užsakovas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Priedas Nr. 6

**PROJEKTŲ UŽ KURIUOS BUVO ATSAKINGAS PROJEKTŲ VADOVAS PASTARUOSIUS 3 METUS SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Mokymų projekto pavadinimas | Užsakovas | Mokymų projekto dalyvių skaičius | Mokymų projekto trukmė (akademinės valandos) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Priedas Nr. 7

**PROJEKTŲ UŽ KURIUOS BUVO ATSAKINGAS PROJEKTŲ KOORDINATORIUS PER PASTARUOSIUS 1 METUS SĄRAŠAS**

|  |  |  |  |
| --- | --- | --- | --- |
| Eil. Nr. | Mokymų projekto pavadinimas | Užsakovas | Vykdymo laikotarpis |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |